22.12. 87 Επίσημη Εφημερίδα των Ευρωπαϊκών Κοινοτήτων Αριθ. C 347/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση οδηγίας του Συμβουλίου περί του επίσημου ελέγχου των τροφίμων (') 
(87/C 347/01) 
Στις 15 Ιανουαρίου 1987 το Συμβούλιο αποφάσισε να ζητήσει από την Οικονομική και Κοινωνική 
Επιτροπή, με βάση το άρθρο 100 της Συνθήκης για την ίδρυση της ΕΟΚ, να γνωμοδοτήσει για την 
ανωτέρω πρόταση οδηγίας. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 29 Σεπτεμβρίου 1987 με βάση 
την εισήγηση του κ. Hilkens. 
Κατά τη 249η σύνοδο ολομέλειας (συνεδρίαση της 21ης Οκτωβρίου 1987), η Οικονομική και Κοινωνική 
Επιτροπή υιοθέτησε ομόφωνα την ακόλουθη γνωμοδότηση: 
1. Η ΟΚΕ συμφωνεί με την πρόταση της Επιτροπής, με 
την επιφύλαξη των ακόλουθων παρατηρήσεων. 
Ενώ η Επιτροπή, σε ορισμένα σημεία, έχει λάβει υπόψη 
την προηγούμενη γνωμοδότηση της ΟΚΕ σχετικά με τη νέα 
οργάνωση της αγοράς τροφίμων (2), η ΟΚΕ εφιστά, ωστόσο, 
την προσοχή στα σημεία της εν λόγω γνωμοδότησης που 
αφορούν τον ανταγωνισμό και την ποιότητα των τροφίμων 
καθώς επίσης και τους επίσημους ελέγχους των τροφίμων 
(σημεία 4 και 5). 
2. Γενικές παρατηρήσεις 
2.1. Μια οδηγία πλαίσιο 
2.1.1. Επειδή πρόκειται για οδηγία πλαίσιο, ορισμένα 
σημεία χρειάζεται να γίνουν πιο συγκεκριμένα. 
2.1.2. Η αποτελεσματικότητα της οδηγίας θα εξαρτηθεί σε 
μεγάλο βαθμό από τη νομοθεσία που θα θεσπισθεί μεταγενέ­
στερα σε ορισμένους σημαντικούς τομείς που καλύπτονται 
από αυτήν. Η ΟΚΕ πιστεύει ότι περαιτέρω νομοθεσία είναι 
απαραίτητη σχετικά με τον καθορισμό κριτηρίων που 
αφορούν τον έλεγχο, τη δειγματοληψία και την υγιεινή. Κοι­
νοτικές διατάξεις επιβάλλεται να θεσπισθούν στο προσεχές 
μέλλον για τα θέματα αυτά. 2.2. Ο τομέας του ελέγχου 
2.2.1. Η πρόταση της Επιτροπής αποσκοπεί διαμέσου της 
εναρμόνισης του ελέγχου να ελαχιστοποιήσει ή να 
αποκλείσει το ενδεχόμενο βλάβης της ανθρώπινης υγείας ή 
απάτης σαν συνέπεια ανακριβούς επισήμανσης. 
2.2.2. Η ΟΚΕ υποθέτει ότι με τον όρο δημόσια υγεία 
νοείται και η υγεία γενικά και ότι ο όρος απάτη πρέπει να 
ερμηνευθεί με την έννοια ότι καλύπτει κάθε παράβαση — 
δόλια ή λόγω αμέλειας — των εθνικών ή κοινοτικών δια­
τάξεων συμπεριλαμβανομένων και των διατάξεων περί επισή­
μανσης. Σχετικά με το θέμα αυτό χρειάζεται να προσδιορι­
σθούν σαφώς οι νομικές συνέπειες που αναφέρονται στο 
σημείο 2.4. Ο όρος απάτη χρειάζεται να αντικατασταθεί με 
τον όρο «παραπλάνηση και/ή παραπλανητικές περιγραφές», 
ώστε να αποφευχθούν ενδεχόμενες νομικές επιπλοκές κατά 
την εφαρμογή της οδηγίας. 
2.2.3. Η ΟΚΕ εφιστά την προσοχή της Επιτροπής στο 
γεγονός ότι οι κανόνες που ισχύουν στα διάφορα κράτη 
μέλη όσον αφορά την επισήμανση και την παρουσίαση των 
προϊόντων, διαφέρουν ακόμη σημαντικά και ότι από την 
κατάσταση αυτή μπορεί να προκύψουν σοβαρά προβλήματα 
κατά την εφαρμογή της παρούσας οδηγίας. Τονίζει, συνεπώς, 
ότι η εναρμόνιση των διατάξεων των κρατών μελών σχετικά 
με την επισήμανση είναι ανάγκη να επιταχυνθεί. 
(') ΕΕ αριθ. C 20 της 27. 1. 1987, σ. 6. 
(2) ΕΕ αριθ. C 328 της 22. 12. 1986. 2.2.4. Το σχέδιο οδηγίας ορίζει ότι τα κράτη μέλη θα 
πρέπει να ελέγχουν τα τρόφιμα που προορίζονται για την 
Αριθ. C 347/2 Επίσημη Εφημερίδα των Ευρωπαϊκών Κοινοτήτων 22. 12. 87 
αγορά ενός άλλου κράτους μέλους με τον ίδιο τρόπο όπως 
και τα τρόφιμα που προορίζονται για την εγχώρια αγορά. 
2.2.5. Λόγω του σημαντικού πλήθους και της ποικιλίας 
των εθνικών διατάξεων σχετικά με την επισήμανση, όπως 
ισχύουν στα επιμέρους κράτη μέλη, ο έλεγχος επιβάλλεται 
να διεξάγεται στην χώρα ή στην περιοχή εισαγωγής. 
2.2.6. Τα κριτήρια για τις εξαγωγές τροφίμων προς τρίτες 
χώρες πρέπει να ανταποκρίνονται στις κανονιστικές δια­
τάξεις που ισχύουν στη χώρα εισαγωγής, ιδιαίτερα σε ό,τι 
αφορά την υγεία των καταναλωτών. Αν η χώρα της τελικής 
εισαγωγής είναι άγνωστη ή δεν υπάρχουν σχετικοί κανονι­
σμοί, τότε θα πρέπει να τηρούνται οι προϋποθέσεις που προ­
βλέπονται από τις κοινοτικές διατάξεις. 
2.2.7. Η ΟΚΕ συμφωνεί με την Επιτροπή ότι ο έλεγχος 
απαιτείται να καλύπτει όλα τα στάδια παραγωγής και διανο­
μής. Ζητά επιπλέον όπως και οι πρώτες ύλες αποτελέσουν 
αντικείμενο ελέγχου, και όπως διασφαλισθεί ότι ο έλεγχος 
(τόσο η επιθεώρηση όσο και η δειγματοληψία) θα διεξάγεται 
εν μέρει χωρίς προηγούμενη προειδοποίηση. 
2.2.8. Η ΟΚΕ καλεί την Επιτροπή να εξετάσει αν είναι 
επιθυμητό να χαραχθούν κατευθυντήριες γραμμές όσον 
αφορά την παρασκευή, την ποιότητα, τη μορφή διάθεσης ή 
άλλα χαρακτηριστικά των τροφίμων, τα οποία έχουν καθορι­
στική σημασία όσον αφορά το ζήτημα αν ένα είδος διατροφής 
είναι ή όχι κατάλληλο για να διατεθεί στην αγορά. Οι κατευ­
θυντήριες αυτές γραμμές θα αποτελέσουν πολύτιμη βοήθεια 
για τις επίσημες αρχές των κρατών μελών που είναι αρμόδιες 
για τον έλεγχο των τροφίμων. Για τον τομέα παρασκευής και 
διάθεσης τροφίμων θα αποτελέσουν έναν κώδικα συμπερι­
φοράς που καθορίζει την ορθή πρακτική εμπορίας και παρα­
γωγής. Οι εμπειρίες που θα αποκτηθούν στον τομέα αυτόν 
πρέπει να ανταλλάσσονται και να οδηγήσουν στη χάραξη 
κατευθυντήριων γραμμών μετά από συνεργασία με τους 
επιστημονικούς ερευνητές, τις υπηρεσίες ελέγχου, τους κατα­
ναλωτές και τη βιομηχανία τροφίμων. 
2.2.9. Τέλος, η Επιτροπή καλείται να εξετάσει το πρό­
βλημα της πρόληψης όσον αφορά τον έλεγχο των τροφίμων. 
Με βάση την αρχή μιας αρμονικής περιφερειακής κατανομής 
στο εσωτερικό της Κοινότητας, ιδρύματα πρωτοπόρα στον 
τομέα θα πρέπει να επιφορτισθούν με τη διενέργεια έρευνας 
σχετικής με τη μεθοδολογία ελέγχου των τροφίμων ή με 
ορισμένες πλευρές της παραγωγής τους. 
2.3. Επίπεδο ειδίκευσης του προσωπικού ελέγχου 
2.3.1. Όσον αφορά την αποτελεσματικότητα του ελέγχου, 
μεγάλη σημασία έχει η ειδίκευση του προσωπικού το οποίο 
είναι επιφορτισμένο με τη διενέργεια του. Συνεπώς, θα πρέπει 
να εξετασθεί αν είναι σκόπιμο να θεσπισθούν σε κοινοτικό 
επίπεδο διατάξεις σχετικά με την επαγγελματική κατάρτιση 
και την επιμόρφωση των οργάνων που είναι αρμόδια για τον 
έλεγχο, καθώς και σχετικά με τα καθήκονζτα και την αυτονο­
μία τους. Τα σχετικά κριτήρια επιβάλλεται να καθορισθούν 
μέσω μιας οδηγίας σε κοινοτικό επίπεδο. 
2.3.2. Η ποιότητα των εργαστηρίων στα οποία διεξάγεται 
ο έλεγχος έχει θεμελιώδη σημασία για την αποτελεσματικό­
τητα του. Η Κοινότητα οφείλει να θεσπίσει σαφή κοινοτικά 
κριτήρια για το σκοπό αυτό, όπως εκείνα που έχει ήδη προτεί­
νει η Επιτροπή σ'άλλους τομείς (ορθή εργαστηριακή πρακτική για τη μη κλινική δοκιμή των χημικών προϊό­
ντων) ('). 
2.3.3. Η ΟΚΕ θα ήθελε να επισημάνει το ενδεχόμενο 
σύστασης μιας ευρωπαϊκής υπηρεσίας, σκοπός της οποίας θα 
είναι να εξασφαλίζει το συντονισμό και την εναρμόνιση των 
εθνικών οργανισμών ελέγχου. 
2.3.4. Πάντως, θα ήταν σκόπιμο να υπάρχει σαφής αναγνώ­
ριση των πιστοποιητικών που εκδίδουν τα επιμέρους κράτη 
μέλη στον τομέα του ελέγχου τροφίμων. Χρειάζεται να 
θεσπισθεί ένα στεγανό σύστημα κωδικών αριθμών για κάθε 
επιχείρηση και περιοχή και για κάθε εργαστήριο ελέγχου, 
όπως προτείνεται από την Επιτροπή στο έγγραφο εργασίας 
για την αναγνώριση μιας παρτίδας. 
Μόνο με τον τρόπο αυτό είναι δυνατό να διασφαλισθεί τελικά 
ο έλεγχος επί των παρασκευαστών. Παρόμοια κωδικά συστή­
ματα απέδειξαν ήδη την αξία τους σε άλλους τομείς. Πρέπει 
να εξασφαλισθεί ταχεία δράση ιδιαίτερα σε περιπτώσεις κιν­
δύνου για την ανθρώπινη υγεία. Πληροφορίες θα διαβι­
βάζονται ταχέως στις εθνικές ελεγκτικές αρχές μέσω ενός 
παρόμοιου κωδικού συστήματος. 
2.4. Κυρώσεις 
Η ΟΚΕ ζητεί να ορισθεί στην οδηγία ότι τα κράτη μέλη 
υποχρεούνται να επιβάλλουν κυρώσεις σε περίπτωση παράβα­
σης των διατάξεων σχετικά με την υγεία και την επισήμανση. 
2.5. Διαφώτιση και διαπαιδαγώγηση όσον αφορά τηνυγιεινή 
2.5.1. Η ΟΚΕ κρίνει ότι για να ενισχυθεί όσο το δυνατό 
περισσότερο η ασφαλής, υγιεινή και συνειδητή επιλογή των 
τροφίμων έχει μεγάλη σημασία, εκτός από τη σωστή διεξα­
γωγή του ελέγχου, η διαφώτιση και η διαπαιδαγώγηση των 
καταναλωτών στον τομέα αυτό. 
2.5.2. Όπως έχει αποδειχθεί, η διαφώτιση σχετικά με την 
υγιεινή, η οποία πραγματοποιείται περιστασιακά δεν είναι 
καθόλου αποτελεσματική και δεν αρκεί για να πεισθούν οι 
μαθητές για τη σημασία ενός συνετού και υγιούς τρόπου 
ζωής. Προτείνει γι'αυτό να συμπεριληφθεί στο σχολικό 
πρόγραμμα το μάθημα υγιεινή διατροφή με την εφαρμογή 
σύγχρονων εκπαιδευτικών μεθόδων. Το εκπαιδευτικό προ­
σωπικό θα πρέπει να διαθέτει ειδική κατάρτιση. 
2.6. Η ΟΚΕ καλεί την Επιτροπή να καταρτίσει προς 
όφελος όλων των ενδιαφερομένων συστηματικό κατάλογο 
όλων των ρυθμίσεων που ισχύουν στον τομέα αυτό. 
3. Ειδικές παρατηρήσεις 
Άρθρο 1(4) 
Η ΟΚΕ σημειώνει ότι ήδη έχει εκδοθεί κοινοτική οδηγία 
σχετικά με την προσέγγιση των νομοθεσιών των κρατών 
μελών των σχετικών με τις μεθόδους μετρολογικού ελέγχου. 
(') ΕΕ αριθ. C 232 της 31.8. 1987. 
22. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 347/3 
Ο μετρολογικός έλεγχος αποτελεί βασικό στοιχείο της πολι­
τικής για τα τρόφιμα. Κατά συνέπεια, ο μετρολογικός έλεγχος 
των τροφίμων που διατίθενται στην αγορά αποκτά την ίδια 
σπουδαιότητα με τον έλεγχο του περιεχομένου και της τήρη­
σης των κανόνων υγιεινής. Η έρευνα σχετικά με τις μεθόδους 
μετρολογικού ελέγχου πρέπει να οργανωθεί και να συντονι­
σθεί σε κοινοτικό επίπεδο. Στα πλαίσια αυτά, η πλήρης ενημέ­
ρωση των αρμόδιων οργανισμών καθώς και η αμοιβαία 
υποστήριξη στον τομέα της κατάρτισης αποτελούν πολύτι­
μους παράγοντες. 
Η ΟΚΕ επισημαίνει ότι ο σωστός μετρολογικός έλεγχος έχει 
σημασία και για τον έλεγχο σχετικά με την ορθή επισήμανση 
των τροφίμων. Η οδηγία πρέπει να υποχρεώνει τους ελεγκτές 
τροφίμων να αναφέρουν στις αρμόδιες υπηρεσίες μέτρων και 
σταθμών κάθε σχετική παρατυπία που διαπιστώνουν. 
Άρθρο 3 
Η έννοια της 1ης παραγράφου σύμφωνα με την οποία ο 
έλεγχος διενεργείται «τακτικά» χρειάζεται να διευκρινισθεί 
περισσότερο (βλ. σχετικά σημείο 2.2.8 των γενικών παρατη­
ρήσεων). 
Άρθρο 4 
Σχετικά με τα άρθρα 4 και 5, η ΟΚΕ έχει τη γνώμη ότι αν 
και ο έλεγχος που πραγματοποιεί η ίδια η επιχείρηση έχει 
ουσιαστική σημασία και πρέπει επομένως να διενεργείται σε 
ικανοποιητική κλίμακα, σε καμία περίπτωση δεν μπορεί να 
υποκαταστήσει ή να περιορίσει τον έλεγχο των δημόσιων 
αρχών. 
Άρθρο 5(1) 
Όσον αφορά το άρθρο 5, παράγραφος 1 της οδηγίας, η ΟΚΕ 
προτείνει να προστεθούν και τα υλικά συσκευασίας στην 
απαρίθμηση των σημείων που αφορά ο έλεγχος. 
Άρθρο 5(2) 
Η ΟΚΕ ερμηνεύει το σημείο αυτό με την έννοια ότι γίνεται 
ακρόαση όλων των συνεργατών μιας επιχείρησης που είναι 
υπεύθυνοι καθ'οιονδήποτε τρόπο για την παραγωγική διαδι­
κασία και μπορούν να δώσουν σχετικές πληροφορίες. 
Άρθρο 6 
Στην πρώτη παράγραφο του άρθρου αυτού χρειάζεται να 
προστεθούν τα υλικά συσκευασίας. 
Βρυξέλλες, 21 Οκτωβρίου 1987. Επίσης είναι αναγκαίο να προστεθεί μια διάταξη σύμφωνα με 
την οποία κατά τη δειγματοληψία θα πρέπει να λαμβάνεται, 
αν ζητηθεί, και ένα δεύτερο, σφραγισμένο δείγμα το οποίο 
θα παραδίδεται στην επιχείρηση, ώστε να έχει τη δυνατότητα 
να ζητήσει και εκείνη τη διεξαγωγή ελέγχου από μια αναγνω­
ρισμένη αρχή. 
Άρθρο 7 
Η ΟΚΕ διερωτάται μήπως το άρθρο αυτό θα μπορούσε να 
διατυπωθεί σαφέστερα· να επαναδιατυπωθεί δηλαδή η δεύ­
τερη παράγραφος έτσι ώστε να ορίζει σαφώς ότι ο έλεγχος 
του προσωπικού θα περιλαμβάνει δύο μέρη: 
α) ιατρικό έλεγχο (ιατρική βεβαίωση). Το θέμα αυτό θα πρέ­
πει, λόγω της σημασίας που έχει, να ρυθμιστεί σε εύλογο 
χρόνο με τη θέσπιση κοινοτικών διατάξεων 
β) έλεγχο σχετικό με την ατομική καθαριότητα και ενδυμα­
σία. 
Άρθρο 8 
Έχει μεγάλη σημασία να διατηρηθεί η δυνατότητα πρόσβα­
σης των υπαλλήλων ελέγχου σε εμπιστευτικά έγγραφα που 
αφορούν τη διαδικασία παρασκευής. Εξάλλου το επαγγελμα­
τικό απόρρητο, που θεσπίζεται στο άρθρο 10, ισχύει και σε 
αυτή την περίπτωση. 
Άρθρο 11 
Η ΟΚΕ επιδοκιμάζει το γεγονός ότι το πρόγραμμα συλλογής 
δειγμάτων θα καταρτίζεται, όπως ορίζει το άρθρο 11, ετησίως. 
Διερωτάται όμως τι επιδιώκει η Επιτροπή με το πρόγραμμα 
συλλογής δειγμάτων. 
Η Επιτροπή θα πρέπει να θέτει τα συλλεγόμενα δεδομένα στη 
διάθεση των αρχών των κρατών μελών που είναι αρμόδιες για 
τον έλεγχο των τροφίμων, ενισχύοντας κατ' αυτόν τον τρόπο 
την υγιεινή και την ασφάλεια. 
Άρθρο 11(2) 
Η τιθέμενη στην οδηγία καταληκτική ημερομηνία της 1ης 
Μαΐου για την υποβολή της έκθεσης σχετικά με την προσαρ­
μογή των προγραμμάτων δειγματοληψίας δεν είναι ρεα­
λιστική. Η ΟΚΕ προτείνει όπως τεθεί η 1η Ιουλίου ως κατα­
ληκτική ημερομηνία. 
Άρθρο 12 
Η ΟΚΕ επιδοκιμάζει το γεγονός ότι η Επιτροπή θα δημοσιεύ­
σει στην Επίσημη Εφημερίδα τον κατάλογο των αναγνω­
ρισμένων εργαστηρίων. 
Επιμένει όπως η δυνατότητα επικοινωνίας μεταξύ των εργα­
στηρίων στην Κοινότητα διευρυνθεί περαιτέρω ώστε τα κοι­
νοτικά εργαστήρια μπορούν να έρχονται σε άμεση επαφή 
μεταξύ τους το ταχύτερο δυνατό. 
Πιστεύει ότι τα σύγχρονα μέσα επικοινωνιών πρέπει να χρη­
σιμοποιηθούν για το σκοπό αυτό. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT